ചൈന എല്ഐസിയെ ഹൈജാക്ക് ചെയ്യുമോ? ഇന്ത്യന് പൊതുമേഖല ഇന്ഷുറന്സ് കമ്ബനിയായ എല്ഐസിയിലേക്ക് ചൈനീസ് നിക്ഷേപകരെ അടുപ്പിക്കാതിരിക്കാന് ശ്രമം തുടങ്ങി സര്ക്കാര്. ഈ വര്ഷം ചൈനയില്നിന്നുള്ള നിക്ഷേപകര്ക്ക് വിലക്കേര്പ്പെടുത്തിയേക്കുമെന്നാണ് സൂചന. ഇരുരാജ്യങ്ങളും തമ്മില് സംഘര്ഷം നിലനില്ക്കുന്ന സാഹചര്യത്തിലാണിത്. ചൈനീസ് മൊബൈല് ആപ്പുകള് പലതും രാജ്യത്ത് നിരോധിച്ചതും അതിന്റെ ഭാഗമായാണ്. രാജ്യത്തെ തന്ത്രപ്രധാന മേഖലകളിലും കമ്ബനികളിലും ചൈനീസ് നിക്ഷേപംതടയുന്നതിന് ഇതിനകം സര്ക്കാര് നടപടികളെടുത്തിരുന്നു. രാജ്യത്തെ ഏറ്റവുംവലിയ ഇന്ഷുറന്സ് സ്ഥാപനമായ എല്ഐസിക്കാണ് രാജ്യത്തെ ഇന്ഷുറന്സ് മേഖലയില് 60ശതമാനം വിപണിവിഹിതവുമുള്ളത്. മൊത്തം ആസ്തിയാകട്ടെ 500 ബില്യണ് ഡോളറിലേറെയുമാണ്. നിലവിലെ നിയമപ്രകാരം വിദേശികള്ക്ക് എല്ഐസിയില് നിക്ഷേപിക്കാനാവില്ല. അതേസമയം നിയമഭേദഗതിയിലൂടെ വിദേശ നിക്ഷേപകരെക്കൂടി പങ്കാളികളാക്കാനാണ് സര്ക്കാര് ലക്ഷ്യമിടുന്നത്. ഐപിഒയുടെ 20ശതമാനംവരെ നിക്ഷേപമാകും ഇവര്ക്ക് പരമാവധി അനവദിക്കുക.